Matrimonio all'italiana

Geedzeco italstila (en itala origine Matrimonio all'italiana) estas la 23a filmo de Vittorio De Sica, kandidata al Oskar-premio en 1964, bazita sur la teatraĵo Filomena Marturano, de Eduardo De Filippo. Ĝi estas la dua el la tri filmoj reĝisoritaj de De Sica kiu havas kiel ĉefaktoroj la sukcean filmoparon formitan de Sophia Loren kaj Marcello Mastroianni. 

Intrigo

Dum la Dua Mondmilito, en Napolo, Filumena Marturano (Sophia Loren) ne trovas vivteneblon, kaj tial ŝi laboras en bordelo, kaj tie ŝi konas friponulon Domenico Soriano (Marcello Mastroianni), kiu portas ŝin vivi kun li. Fakte, Filumena trovas sian vivon reduktita al la rolo de servistino de la patrino de Domenico kiu estas en stato vegetaleca kaj de dommastrino. Krome ŝi devas okupiĝi de la restoraci-vendejo de Domenico, dum tiu libera de ajna devo, pasigas sian tempon vojaĝante. Post 22 jaroj de tia malkontentiga vivo, Filumena sub malsaniĝas kaj restas al ŝi nur kelkaj horoj de vivo. Por trankviligi sian konscion, Domenico akceptas, je peto de pastro, edzinigi ŝin in articulo mortis (tuj antaŭmorte). Sed tuj post la geedzigo, la edzino subit ellitiĝas montrante sian trompon, Ŝi informas al Domenico, ke ŝi havas tri filojn, el kiuj unu estas de li, sed ne precizigante kiun el ili. La geedziĝo estas nuligita kaj Filumena forira el la domo. Malsukcese klopodinta malkovri tiun kiu estas lia filo kaj, finfine, konstatinte, ke li vere amas Filumena, Domenico edzinigas ŝin. Nur la nuptotagon li malkovras, ke li estas fakte la patro de la tri ŝiaj filoj. 

Geaktoraro kaj roluloj
 Sophia Loren: Filumena Marturano
 Marcello Mastroianni: Domenico Soriano
 Aldo Puglisi: Alfredo
 Tecla Scarano: Rosalia
 Marilù Tolo: Diana
 Gianni Ridolfi: Umberto

Eksteraj ligiloj
 en imdb

Kategorio:Italaj historiaj filmoj
Kategorio:Italaj dramaj filmoj
Kategorio:Politikaj filmoj
Kategorio:Filmoj aperintaj en 1965